राजद के सांगठनिक चुनाव का दूसरा चरण हुआ पूरा
पटना|राजद केसांगठनिक चुनाव के तहत बिहार समेत 21 राज्यों के प्रखंडों, नगर निगम, नगर परिषद और नगर पंचायतों में रविवार को चुनाव संपन्न हुआ। राजद के मीडिया प्रभारी प्रगति मेहता ने बताया कि सांगठनिक चुनाव प्रक्रिया के तहत बिहार सहित 21 राज्यों में जारी राजद के सांगठनिक चुनाव का रविवार को दूसरा चरण पूरा हुआ। सहायक निर्वाचन पदाधिकारी चितरंजन गगन ने बताया कि अब तीसरे चरण के तहत 29 दिसम्बर को जिला अध्यक्षों और राज्य परिषद सदस्यों का चुनाव होगा। 2 जनवरी को प्रदेश अध्यक्ष राष्ट्रीय परिषद के सदस्यों का चुनाव तय है।
खुलाअधिवेशन की व्यापक तैयारी के लिए राजद ने की बैठक : राजदकी 16-17 जनवरी को प्रस्तावित राष्ट्रीय अधिवेशन एवं खुला अधिवेशन की व्यापक तैयारी के लिए रविवार को बैठक हुई। इसमें जगदानंद सिंह, डाॅ. तनवीर हसन, डाॅ. रामचंद्र पूर्वे, मुन्द्रिका सिंह यादव, भोला यादव और प्रेमा चौधरी ने कहा- 16 17 जनवरी को पूरे पटना को बैनर, होर्डिंग और झंडा से पाट दिया जाएगा। इसकी जिम्मेवारी कमेटी के संयोजक सुनील यादव पर दी गई। बल्ली यादव, संजीव यादव केडी यादव बैठक स्थल श्रीकृष्ण मेमोरियल हॉल को सजवाएंगे।
bho_Deva hin_Deva hin_Deva